EkBass/fiwiki-20250220-pages-articles huggingface dataset:
Lorraine Bracco

Lorraine Bracco (s. 2. lokakuuta 1954) on yhdysvaltalainen näyttelijä. Hänet tunnetaan parhaiten rooleistaan elokuvassa Mafiaveljet (1990) ja televisiosarjassa Sopranos (1999–2007). == Elämä ja ura == Bracco syntyi kolmelapsiseen perheeseen Brooklynissä. Hänen isänsä oli amerikanitalialainen ja äitinsä englantilaissyntyinen, sukujuuriltaan ranskalainen. Braccon ollessa neljännellä luokalla perhe muutti Long Islandiin. 1970-luvulla Bracco muutti Ranskaan, missä hän asui seuraavat 10 vuotta. Hän oppi puhumaan ranskaa ja teki töitä mallina, DJ:nä ja aloitteli myös elokuvauraansa. Bracco tapasi näyttelijä Harvey Keitelin, jonka kanssa hän muutti takaisin New Yorkiin. Yhdysvalloissa hän opiskeli näyttelemistä Stella Adlerin oppilaana. Bracco teki läpimurtonsa näyttelemällä Karen Hillin roolia Martin Scorsesen elokuvassa Mafiaveljet (1990), josta hän sai Oscar- ja Golden Globe -palkintojen ehdokkuudet. Myöhemmin hän näytteli tohtori Jennifer Melfin roolia televisiosarjassa Sopranos (1999–2007), josta tuli toinen hänen näyttelijäuransa tunnetuimmista rooleista. Hän sai roolista neljä Emmy- ehdokkuutta, kolme Golden Globe -ehdokkuutta ja SAG-palkinnon.Bracco on esiintynyt myös teatterissa ja teki Broadway-debyyttinsä vuonna 2002. Bracco on julkaissut myös kaksi kirjaa. Vuonna 2006 hän julkaisi kirjan On the Couch, jossa hän kertoo elämästään ja sairastamastaan masennuksesta, ja vuonna 2015 self help -kirjan To the Fullest: The Clean Up Your Act Plan to Lose Weight, Rejuvenate, and Be the Best You Can Be. == Osittainen filmografia == === Elokuva === * Mafiaveljet (1990) * Lento unelmiin (1992) * New Yorkin kadut (1995) === Televisio === * Sopranos (1999–2007) * Rizzoli & Isles (2010–2016) * BoJack Horseman (2016) * Blue Bloods (2017–2018) == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:SAG-palkinnon saajat Luokka:Amerikanenglantilaiset Luokka:Amerikanitalialaiset Luokka:Vuonna 1954 syntyneet Luokka:Elävät henkilöt
Breitenaun keskitysleiri

Breitenau oli vuonna 1933 natsi-Saksassa perustettu koulutus- ja työleiri, josta sittemmin muodostettiin keskitysleiri. ==Työleiri== Breitenau oli alkujaan vankilan veroinen rangaistusleiri. Sen tarkoituksena oli ojentaa vankeja laittamalla nämä työhön. Työt Breitenaussa olivat kuitenkin varsin raskaita ja vaarallisia, joskaan eivät keskitysleiritasoa. Kun Saksassa säädettiin "laki perinnöllisesti sairaiden jälkeläisten estämisestä" eli ns. sterilisaatiolaki, alettiin Breitenaussakin etsiä vangeilta perinnöllisiä sairauksia. Sairaita vankeja myös murhattiin eutanasian varjolla ja toisia pakkosterilisoitiin. ==Keskitysleiri== Breitenauhun oli jo vuonna 1933 perustettu keskitysleiri poliittisille vangeille. Breitenaun vankila suljettiin vuonna 1934. Vuonna 1940 Breitenau avattiin uudelleen keskitysleirinä. Siellä pidettiin arviolta noin 8 500 vankia. Liittoutuneet vapauttivat Breitenaun keskitysleirin vuonna 1945. == Lähteet == Luokka:Saksalaiset keskitysleirit toisen maailmansodan aikana Luokka:Hessenin rakennukset ja rakennelmat Luokka:Hessenin historia
Sándor Pósta

Sándor Pósta (25. syyskuuta 1888 – 4. marraskuuta 1952) oli unkarilainen miekkailija ja olympiavoittaja. Hänen menestyksekkäin aseensa oli säilä mutta hän saavutti joukkuekilpailun olympiamitalin myös floretilla. Pósta voitti kultaa säilämiekkailun henkilökohtaisessa kilpailussa Pariisin 1924 olympialaisissa. Italialaiset vetäytyivät kilpailusta kesken pois, kun unkarilaisen Kovácsin johtama tuomaristo oli hylännyt Italian parhaan miekkailijan, Oreste Pulitin epäiltyään italialaisten otelleen keskenään sopuotteluja. Pósta sai kultamitalinsa lisäksi hopeaa säilän ja pronssia floretin joukkuekilpailussa. == Saavutukset == * Olympiakultaa säilän henkilökohtaisessa kilpailussa 1924 * Olympiahopeaa säilän joukkuekilpailussa 1924 * Olympiapronssia floretin joukkuekilpailussa 1924 == Lähteet == * * * sports123.com: miekkailun arvokisatilastoja Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1888 syntyneet Luokka:Vuonna 1952 kuolleet
Seututie 899

thumb|250px|Tie Sotkamon Rekivaaran kohdalla pohjoiseen. Seututie 899 on Sotkamon Juurikkalahdesta Vuokatin kautta Kajaanin Jormuaan johtava seututie, jonka pituus on noin 41 kilometriä.02.fi == Reitti == Seututie 899 haarautuu Sotkamossa Juurikkalahdessa valtatieltä 6 pohjoiseen Nurmestienä ja kulkee Rekivaaran ja Laukkalankylän kautta Vuokattiin, jossa se risteää kantatie 76:n kanssa. Vuokatista tie jatkuu Pohjavaarantienä Tikkalanniemen ja Rannankylän kautta Pohjavaaraan, jossa erkanee yhdystie 8990 Kuluntalahteen. Pohjavaarasta tie 899 jatkuu edelleen Jormuantienä Jormualle, jossa se yhtyy Kulunnantiehen, ylittää Kajaani−Kontiomäki-radan ja liittyy valtatiehen 5 (E63).Suomen GT- tiekartasto 1999 === Nähtävyyksiä ja palveluita === Sotkamossa tieltä 899 on melko lyhyt matka Vuokatinvaaralle. Tien varrella on Vuokatin lomapalveluita ja Pohjavaarantiellä Naapurivaaran lomakylä. Jormuantien varrella lähellä Kajaanin rajaa on Kotaharjun tila. == Lähteet == == Aiheesta muualla == 899 Luokka:Sotkamon liikenne Luokka:Kajaanin liikenne
Tuntematon nainen

Tuntematon nainen () on italialaisen Giuseppe Tornatoren ohjaama film noir -tyyppinen elokuva, joka edustaa tyylilajeiltaan draamaa ja trilleriä. Elokuva kertoo ukrainalaisesta entisestä prostituoidusta Irenasta (Ksenija Rappoport), joka muuttaa Pohjois-Italiaan. Elokuva voitti viisi David di Donatello -palkintoa: parhaan elokuvan, parhaan ohjaajan, parhaan näyttelijättären, parhaan kuvauksen ja parhaan musiikin palkinnot. Elokuvan maailmanensi-ilta oli 19. lokakuuta 2006 Rooman elokuvajuhlilla. Suomen ensi-ilta oli 31. elokuuta 2007. == Lähteet == == Aiheesta muualla == * Luokka:Italialaiset draamaelokuvat Luokka:Jännityselokuvat Luokka:Vuoden 2006 italialaiset elokuvat Luokka:Giuseppe Tornatoren ohjaamat elokuvat
Södertörn

Södertörn on niemimaa Tukholman läänissä ja Södermanlandin maakunnassa itäisessä Keski-Ruotsissa. Niemimaa sijaitsee Tukholmasta etelään ja sitä rajaavat pohjoisessa Mälaren ja Saltsjön, lännessä Himmelfjärden ja Hallsfjärden sekä idässä ja etelässä Itämeri. Yhteyttä mantereeseen halkoo lännessä Södertäljen kanava ja pohjoisessa Hammarbyleden. Södertörnin alueella sijaitsee osa Tukholman taajamasta ja suurin osa eteläisen Suur-Tukholman kunnista. Niemimaan korkein kohta on Tornberget Haningen kunnassa. Tornberget sijaitsee 110,9 metriä merenpinnan yläpuolella. Luokka:Euroopan niemimaat Luokka:Tukholman lääni Luokka:Ruotsin niemet
Belladonna (pornonäyttelijä)

Michelle Anne Sinclair eli Belladonna (s. 21. toukokuuta 1981 Biloxi, Mississippi) on yhdysvaltalainen entinen pornonäyttelijä. == Elämä == Belladonna syntyi Biloxissa, Mississippissä, ja sai mormonikasvatuksen Salt Lake Cityssä. Hänellä on seitsemän sisarusta. Vanhemmat erosivat. Belladonnan varhaiset nuoruusvuodet olivat rankkoja; hän yritti 11-vuotiaana itsemurhaa lääkkeillä. Belladonna on esiintynyt muutamassa sadassa elokuvassa, joista monet sisältävät anaaliseksiä, etnistä pornoa ja lesbokohtauksia. Hän on myöntänyt sairastuneensa uransa aikana klamydiaan. Hän on voittanut useita AVN-palkintoja. Hänet lisättiin AVN:n kunniajäsengalleriaan vuonna 2011. === Yksityiselämä === Belladonna oli aiemmin kihloissa Nacho Vidalin kanssa. Hän meni 11. huhtikuuta 2004 naimisiin Aiden Kellyn kanssa Las Vegasissa, Nevadassa. Hänen tyttärensä Myla on syntynyt 11. tammikuuta 2005. Belladonna ilmoitti elokuussa 2007, että aikoo lopettaa esiintymisen muiden kanssa pääasiassa sukupuolitautien pelosta. Päätöstä joudutti lääkärin hänelle esittämä herpesepäily. Hetken tauon jälkeen Belladonna palasi kuitenkin menestyksekkäästi pornon pariin ja hän esiintyi muun muassa Digital Playgroundin jättituotannossa Pirates 2. Vuonna 2012 hän ilmoitti lopettavansa uransa aikuisviihdealalla. == Lähteet == == Aiheesta muualla == * Belladonna: ”Pornoura auttoi minua menettämästä itseäni kokonaan”. Plaza.fi 14.9.2009. Luokka:Yhdysvaltalaiset pornonäyttelijät Luokka:Amerikanskotlantilaiset Luokka:Vuonna 1981 syntyneet Luokka:Elävät henkilöt
Paholaisen asianajaja (täsmennyssivu)

Paholaisen asianajaja voi tarkoittaa seuraavia asioita: * paholaisen asianajaja, katolinen virkatehtävä. * Paholaisen asianajaja, yhdysvaltalainen Taylor Hackfordin ohjaama elokuva vuodelta 1997. * Paholaisen asianajaja, ranskalainen Barbet Schroederin ohjaama elokuva vuodelta 2007. * Paholaisen asianajaja: Opaskirja skeptikolle
Fennistiikka

Suomen kielen tutkimus eli fennistiikka on humanistinen tieteenala, jonka opetus- ja tutkimuskohteita ovat muun muassa suomen kielen käyttö eri tilanteissa ja ympäristöissä, kielen rakenne lauseopilliselta, äänneopilliselta tai muoto-opilliselta kannalta sekä muu kielen vaihtelu. Kyseisiä osa-alueita voidaan lähestyä niin synkroniselta, nykytilannetta tutkivalta, kuin diakroniselta kannalta, jolloin keskitytään historialliseen muutokseen ja tutkitaan suomen kielen kehitystä. Fennistiikkaa opiskellaan Suomessa Helsingin, Turun, Tampereen, Jyväskylän, Oulun, Itä-Suomen ja Vaasan yliopistoissa, joissa se kuuluu suomen kielen sekä osin myös suomalais- ugrilaisen kielentutkimuksen opetuskohteisiin. Vuosina 1902–2001 Suomessa tehtiin 126 fennistiikan alan väitöskirjaa. Suomen ulkopuolella fennistiikkaa voi opiskella Saksassa Greifswaldin ja Kölnin yliopistoissa. == Katso myös == * Estologia * Hungarologia * Lappologia * Permistiikka * Samojedologia == Lähteet == Luokka:Suomen kieli Luokka:Fennougristiikka
Kekrops

Kekrops () on kreikkalaisessa mytologiassa kahden eri Ateenan kuninkaan nimi: * Kekrops I * Kekrops II Kekrops viittaa useimmiten Kekrops I:een, joka on näistä tunnetumpi.
José van Dam

thumb|José Van Dam (vasemmalla) Brysselin Théâtre de la Monnaiessa vuonna 1988. José van Dam, oik. paroni Joseph Van Damme, (s. 25. elokuuta 1940 Bryssel) on belgialainen oopperalaulaja, jonka ääniala on bassobaritoni. Hän opiskeli laulua Brysselin konservatoriossa Frédéric Anspachin johdolla ja voitti sekä Liègen, Toulousen ja Genèven laulukilpailut valmistuttuaan konservatoriosta. Vuonna 1961 José van Dam lauloi Pariisin oopperassa Hector Berliozin oopperassa Troijalaiset. Vuonna 1967 hän lauloi Genèven oopperassa ja sitten Berliinin saksalaisessa oopperassa vuosina 1967 ja 1973. Tällöin hänen ohjelmistoonsa tuli mukaan Mozartin Don Giovannin Leporellon rooli, josta tuli pitkäksi aikaa häneen suuresti henkilöitynyt rooli. Vuodesta 1968 lähtien José van Dam on laulanut Salzburgin festivaaleilla ja Salzburgin pääsiäisfestivaaleilla. Vuonna 1970 hänen suuri kansainvälinen uransa todella alkoi. Tämä johti esiintymisiin Milanon La Scala -teatterissa, New Yorkin Metropolitan-oopperassa, Lontoon Covent Gardenissa ja tietenkin Wienissä sekä hänen kotiteatterissaan Brysselin Théâtre de la Monnaiessa, jossa hän esiintyi lukuisissa oopperarooleissa muun muassa Boris Godunovissa, Falstaffissa, Wozzeckissa, Figaron häissä, Salomessa, Gianni Schicchissä ja Il turco in Italiassa. Vuonna 1973 hän palasi Pariisiin, jossa esiintyi keskeisissä rooleissa oopperoissa Hoffmannin kertomukset, La bohème ja Figaron häät. Olivier Messiaenin ooppera Pyhä Fransiskus assisilainen esitettiin ensimmäisen kerran vuonna 1983, ja van Dam osallistui teoksen ensiesitykseen. Myöhemmin vuonna 2004 hän oli mukana oopperan uusintaesityksenä. Vuonna 1998 Belgian kuningas Albert II myönsi José van Damille paronin nimen ja arvon. ==Filmografia== *1979: Don Giovanni, jonka ohjasi Joseph Losey ja van Dam esitti Leporellon roolin. *1988: Le Maître de musique, jonka ohjaaja oli Gérard Corbiau Luokka:Belgialaiset laulajat Luokka:Bassobaritonit Luokka:Grammy-palkinnon saajat Luokka:Vuonna 1940 syntyneet Luokka:Elävät henkilöt
Juan Miguel Mercado

thumb|Mercado vuoden 2006 Ranskan ympäriajossa. Juan Miguel Mercado Martín (s. 7. heinäkuuta 1978 Armilla Granadan maakunta, Espanja) on espanjalainen maantiepyöräilijä, joka kilpaili ammattilaisena vuosina 1998–2007. Hän aloitti uransa Vitalicio Seguros -tallissa vuonna 1998 ja jatkoi tallissa kolmen vuoden ajan. Vuosina 2001-2003 Mercado ajoi iBanesto.com-tallissa. Ensimmäisen merkittävän voittonsa hän saavutti ottamalla etappivoiton vuoden 2001 Espanjan ympäriajossa. Vuonna 2003 hän voitti etapin Dauphiné Libéré -kilpailussa. Kaudella 2004 hän kilpaili Quick Step-Davitamon -tallissa ja voitti vuoden 2004 Ranskan ympäriajon 18. etapin. Kaudeksi 2005 talli vaihtoi nimekseen Quick Step-Innergetic ja Mercado voitti Itävallan ympäriajon. Vuosina 2006–2007 hän ajoi Agritubel-tallissa ja voitti 2006 Ranskan ympäriajon 10. etapin. ==Saavutukset== *Ranskan ympäriajo: **2004 voitto etapilla 18 **2006 voitto etapilla 10 *Espanjan ympäriajo: **2001 kokonaiskilpailussa viides, voitto etapilla 5, kolmas etapeilla 8 ja 11 **2003 toinen etapilla 16 **2005 kokonaiskilpailussa kymmenes *Dauphiné Libéré: **2003 kokonaiskilpailussa kuudes, nuorten kilpailun ja etapin 6 voitto **2004 kokonaiskilpailussa viides *Setmana Catalana: 2002 kokonaiskilpailun voitto *Burgosin ympäriajo: 2001 kokonaiskilpailun ja etapin 2 voitto *Itävallan ympäriajo: 2005 kokonaiskilpailun ja etapin 2 voitto *Giro del Trentino: 2004 voitto etapilla 3 *Vuelta Asturias: 2003 kokonaiskilpailussa toinen *Vuelta a Castilla y León: 2002 kokonaiskilpailun ja etapin 4 voitto *Volta ao Alentejo: 2001 voitto etapilla 3 *Portugalin ympäriajo: **2000 nuorten kilpailun voitto **2001 kokonaiskilpailussa kolmas *Volta a Galega: 2000 kokonaiskilpailussa kolmas, mäkikilpailun voitto ==Lähteet== *Juan Miguel Mercado Trap-Friis-tietokannassa *Profiili cyclingarchives.com-sivustolla Luokka:Espanjalaiset maantiepyöräilijät Luokka:Vuonna 1978 syntyneet Luokka:Elävät henkilöt
Afrikantöyhtöhyyppä

Afrikantöyhtöhyyppä (Vanellus tectus) on afrikkalainen kahlaaja. Lajin nimesi ja kuvaili tieteelle Pieter Boddaert 1783. == Koko ja ulkonäkö == Linnun pituus on noin 26 cm. Se on töyhtöhyyppää hieman pienempi keskikokoinen kahlaaja, jolla on pääosin mustavalkoinen höyhenpuku, pitkät punaiset jalat, punertava keskimittainen nokka ja ohut töyhtö. Ääni on metallinen 'tink-tink'. == Esiintyminen == Elää Saharan eteläpuolisessa Keski-Afrikassa Senegalista Somaliaan. Alalaji latifrons elää Keniassa ja eteläisessä Somaliassa. Lajin kanta on elinvoimainen. Se on paikkalintu. Sitä ei ole tavattu Suomessa. == Elinympäristö == Elää hajanaisten pensaikkojen kirjomalla kuivalla puoliaavikolla ja vetisillä kosteikoilla. == Lisääntyminen == Pesä on avoimesti maahan rapsutetussa kolossa. Munia on 2 tai 3. == Ravinto == Maassa elävät hyönteiset ja muut pienet selkärangattomat. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. ISBN 0-19-857506-8 * Kenyabirds === Viitteet === Luokka:Hyypät
Macapá

Macapá [maka´-], on Amapán osavaltion pääkaupunki Amazonin pohjoispuolella Brasiliassa. Kaupunki on päiväntasaajan kohdalla. Vuonna 2010 siellä asui 398 000 henkeä. Macapá on mangaanikaivosalueen, kaupan, liikenteen ja teollisuuden keskus. Siellä on myös satama ja lentokenttä.CD-Facta 2005 == Lähteet == == Aiheesta muualla == Luokka:Amapá Luokka:Brasilian osavaltioiden pääkaupungit Luokka:Brasilian kunnat
Kuvasto

Kuvasto visuaalisen alan taiteilijoiden tekijänoikeusjärjestö ry on visuaalisen alan taiteilijoiden tekijänoikeusjärjestö. Se on perustettu 1987. Siihen kuuluvat yhdistysjäseninä Suomen Taiteilijaseura, Taidemaalariliitto, Suomen Kuvanveistäjäliitto, Suomen Taidegraafikot, Suomen Kuvataidejärjestöjen liitto, Valokuvataiteilijoiden liitto, Muu ry ja Teollisuustaiteen Liitto Ornamo, mutta myös yksittäinen taiteilija voi liittyä jäseneksi. Kuvasto valvoo ja edistää tekijänoikeuslainsäädännössä säädettyjä visuaalisen alan taiteilijoiden oikeuksia. Se edustaa kotimaisten taiteilijoiden lisäksi myös 50 000 ulkomaista taiteilijaa. Kuvaston puheenjohtajana toimii Jaakko Rustanius. Kuvasto jakaa Erik Enrothin muistopalkintoa ja sen yhteydessä toimii Visuaalisen taiteen edistämiskeskus VISEK. == Muistopalkinto == Erik Enrothin muistopalkinon ovat saaneet * Tove-Maj Kyrklund 2015 *Otso Kantokorpi 2013 * Maria Rehbinder 2011 *Helena Hietanen 2008 *Kauko Räsänen 2007 *Kari Jylhä 2006 *Aulikki ja Eeva Kanerva ja Paavo Kauramäki 2005 *Lauri Ahlgrén 2004 *Marita Liulia 2003 *Eila Hiltunen 2002. == Lähteet == ==Aiheesta muualla== *Kuvasto Luokka:Suomalaiset kuvataidealan järjestöt Luokka:Tekijänoikeus
Jundiaí

Jundiaí [zundia´i], on kaupunki Brasilian kaakkoisosassa, São Paulon osavaltiossa. Kaupunki sijaitsee 65 kilometriä São Paulosta pohjoiseen. Asukkaita siellä oli vuonna 2000 323 000 henkeä. Jundiaí on paikallisen maatalousalueen keskus. Siellä harjoitetaan teräs-, tekstiili-, keramiikka- ja huonekaluteollisuutta. Kaupungissa on myös lentoasema.Cd-Facta 2005 == Lähteet == == Aiheesta muualla == Luokka:São Paulon kunnat
Jerzy Pawłowski

Jerzy Władysław Pawłowski (25. lokakuuta 1932 Varsova – 11. tammikuuta 2005 Varsova) oli puolalainen miekkailija ja olympiavoittaja. Hänen aseenaan oli säilä. Pawłowski saavutti säilämiekkailussa mitaleja neljissä olympiakisoissa. Melbournessa 1956 hän sijoittui henkilökohtaisessa kilpailussa hopealle vaikka voittikin kultamitalistiksi päätyneen Rudolf Kárpátin. Toisen hopeamitalin Pawłowski sai joukkuekilpailussa. Roomassa 1960 hän sijoittui henkilökohtaisessa kilpailussa kuudenneksi ja sai joukkuekilpailussa hopeaa hävittyään ratkaisuottelun Rudolf Kárpátille. Tokiossa 1964 Puolan joukkue sai pronssia. Vuonna 1968 Pawłowski suoritti oikeustieteen loppututkinnon ja saavutti Méxicon olympialaisissa vihdoin henkilökohtaisen kultamitalin. Hän voitti kultamitaliottelussa hallitsevan maailmanmestarin, Neuvostoliiton Mark Rakitan pistein 5–4. Joukkuekilpailussa Puola jäi viidenneksi. Henkilökohtaisen maailmanmestaruuden Pawłowski voitti 1957, 1965 ja 1966. Vuonna 1981 Puolan hallitus pyysi Pawłowskia toimimaan vakoojana ulkomaanmatkoilla mutta hän kieltäytyi ja sai itse 25 vuoden vankeustuomion vakoilusta syytettynä. Hänen nimensä poistettiin puolalaisista olympiakirjoista. Vuosia myöhemmin olojen maassa muututtua vapaammiksi hän pääsi pois vankilasta. ==Saavutukset== * Olympiakultaa säilän henkilökohtaisessa kilpailussa 1968 * Olympiahopeaa säilän henkilökohtaisessa kilpailussa 1956 * Olympiahopeaa säilän joukkuekilpailussa 1956 ja 1960 * Olympiapronssia säilän joukkuekilpailussa 1964 * MM-kultaa säilän henkilökohtaisessa kilpailussa 1957, 1965 ja 1966 * MM-kultaa säilän joukkuekilpailussa 1959, 1961, 1962 ja 1963 * MM-hopeaa säilän henkilökohtaisessa kilpailussa 1962, 1963, 1967 ja 1971 * MM-pronssia säilän henkilökohtaisessa kilpailussa 1959 ==Lähteet== * * * * * sports123.com: miekkailun arvokisatilastoja Luokka:Puolalaiset miekkailijat Luokka:Puolalaiset olympiavoittajat Luokka:Vuonna 1932 syntyneet Luokka:Vuonna 2005 kuolleet
Gary Coleman

Gary Wayne Coleman (8. helmikuuta 1968 - 28\. toukokuuta 2010) oli yhdysvaltalainen näyttelijä. Afroamerikkalainen Coleman syntyi Zionissa, Illinoisissa. Willie ja Sue Coleman adoptoivat hänet. Hänellä oli synnynnäinen, vaikea munuaissairaus, joka aiheutti hänen lyhytkasvuisuutensa (142 cm). Hänelle tehtiin munuaisensiirrot vuosina 1973 ja 1984, ja hän tarvitsi päivittäistä dialyysihoitoa. Coleman esitti Arnold Jacksonin roolin sarjassa Diff'rent Strokes (1978–1986), josta hän sai Young Artist-gaaloissa 1980-luvun alussa useita palkintoja. Hän nousi nopeasti maineeseen, ja vuosina 1982–1983 NBC:llä pyöri The Gary Coleman Show. Hän on myöhemmällä urallaan tehnyt lukuisia vierailevia esiintymisiä maailmankuuluissa televisiosarjoissa, kuten Pulmusissa vuonna 1994, Bel-Airin prinssissä vuonna 1996, Simpsoneissa vuonna 1999, Nitro circus -ohjelmassa vuonna 2009 ja elokuvassa Dickie Roberts: Entinen lapsitähti. Coleman oli yksi hahmoista Broadwaylla 2003 kantaesitetyssä Tony-palkitussa Avenue Q -musikaalissa. Coleman esiintyi myös vuoden 2003 Postal²-pelissä. Coleman myönsi vuonna 1993 antamassaan haastattelussa yrittäneensä kahteen otteeseen itsemurhaa. Hänellä oli ajoittain ongelmia myös lain kanssa: häntä syytettiin vuonna 1998 pahoinpitelystä, ja heinäkuussa 2007 hän jäi kiinni ”häiritsevästä käyttäytymisestä” (). Hän oli vuonna 2003 ehdolla Kalifornian kuvernööriksi mihinkään puolueeseen kuulumattomana. Coleman kuoli 42-vuotiaana 28. toukokuuta 2010 kallonsisäiseen verenvuotoon kaaduttuaan kotonaan Provossa, Utahissa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1968 syntyneet Luokka:Vuonna 2010 kuolleet Luokka: lyhytkasvuiset henkilöt
Aleksandr Kolobnev

Aleksandr Vasiljevitš Kolobnev (, s. 4. toukokuuta 1981 Vyksa, Nižni Novgorodin alue) on venäläinen maantiepyöräilijä, joka kilpaili ammattilaisena vuosina 2002–2016. Kolobnev voitti vuoden 2007 Pariisi–Nizza-ajon kolmannen etapin sooloajon jälkeen. Saman vuoden MM-kilpailuissa hän saavutti hopeaa kuuluttuaan viiden miehen kärkiryhmään, josta Paolo Bettini voitti loppukirin jälkeen kultaa, Kolobnev hopeaa ja Stefan Schumacher pronssia. Kolobnev sijoittui maantieajon MM-kilpailussa toiseksi myös Mendrisiossa 2009. Hän hävisi kilpailun voittaneelle Cadel Evansille 27 sekuntia, mutta kukisti loppukirissä Joaquim Rodríguezin saaden hopeaa. Vuoden 2010 Liège–Bastogne–Liège-klassikossa hän sijoittui toiseksi hävittyään loppukirissä irtiottokumppanilleen Aleksandr Vinokuroville. Kolobnev jäi vuoden 2011 Ranskan ympäriajossa kiinni dopingin käytöstä. Hänen dopingnäytteestään löytyi hydroklooritiatsidia. Urheilun kansainvälinen vetoomustuomioistuin CAS päätti kuitenkin helmikuussa 2012 olla antamatta kilpailukieltoa, koska Kolobnevin todettiin käyttäneen kiellettyä ainetta sisältänyttä tuotetta lääketieteellisistä syistä, ei suorituskykyä parantaakseen. == Saavutuksia == ; 2003 : Settimana Ciclistica Coppi-Bartali, voitto etapilla 2 : Giro dell'Emilia, toinen : GP Lugano, toinen : La Flèche Wallonne, viides ; 2004 : Venäjän maantieajomestaruus : Settimana Ciclistica Coppi-Bartali, voitto nuorten kilpailussa : GP Nobili Rubinetterie, toinen : Olympialaisten maantieajo, kymmenes ; 2005 : Ala-Saksin ympäriajo, kokonaiskilpailussa toinen : Maantieajon MM-kilpailu, seitsemäs ; 2006 : Vuelta a la Comunidad Valenciana, voitto etapilla 1 : Puolan ympäriajo, kokonaiskilpailussa viides ; 2007 : Monte Paschi Eroica, voitto : Pariisi–Nizza, voitto etapilla 3 : Maantieajon MM-kilpailu, hopeaa : Espanjan ympäriajo, toinen etapilla 16 ; 2008 : Clásica de San Sebastián, toinen : Olympialaiset, maantieajossa pronssia, nousi kolmanneksi Davide Rebellinin dopinghylkäyksen jälkeen : Giro dell'Emilia, kolmas ; 2009 : GP Miguel Indurain, toinen : Amstel Gold Race, kuudes : Tour de la Région Wallonne, kokonaiskilpailussa kolmas : Maantieajon MM-kilpailu, hopeaa : Lombardian ympäriajo, kolmas ; 2010 : GP Miguel Indurain, kolmas : Liège–Bastogne–Liège, toinen : Venäjän maantieajomestaruus : Maantieajon MM-kilpailu, seitsemäs ;2011 :GP Miguel Indurain, toinen :Amstel Gold Race, viides ;2012 :Grand Prix Cycliste de Montréal, kolmas ;2013 :Tour de Wallonie, kokonaiskilpailussa kolmas, voitto etapilla 1 ;2016 :Volta ao Algarve, mäkikirikilpailun voitto == Lähteet == * Aleksandr Kolobnev Trap – Friis-tietokannassa * Aleksandr Kolobnev Cycling Archives -tietokannassa ===Viitteet=== == Aiheesta muualla == * Profiili Saxo Bankin sivustolla Luokka:Venäläiset maantiepyöräilijät Luokka:Venäläiset olympiamitalistit Luokka:Vuonna 1981 syntyneet Luokka:Elävät henkilöt
Vektori (biologia)

Vektori tarkoittaa biologiassa "kuljettajaa". Epidemiologiassa sillä tarkoitetaan eliötä, joka kuljettaa taudinaiheuttajan isäntäeliöstä toiseen. Tunnettuja esimerkkejä ovat horkkahyttyset ja puutiainen. Molekyylibiologiassa vektori on jokin geeninsiirrossa käytettävä geenin kuljettaja, usein virus tai plasmidi. Viruksen käyttö vektorina edellyttää sen tekemistä ensin lisääntymiskyvyttömäksi. Kun siirrettävä geeni on löydetty ja eristetty, se liitetään vektoriin. Vektori menee isäntäsolun sisälle. Solun sisällä vektori liittää siirrettävän geenin isäntäsolun DNA:han. == Lähteet == * Luokka:Loistaudit Luokka:Biotekniikka Luokka:Epidemiologia
Kenttähyyppä

Kenttähyyppä (Vanellus indicus) on aasialainen kahlaaja. Lajin nimesi ja kuvaili tieteelle Pieter Boddaert 1783. == Koko ja ulkonäkö == Linnun pituus on 32–35 cm, siipien kärkiväli 80–81 cm ja paino 180–200 g. Töyhtöhyypän kokoluokkaa oleva kahlaaja, jonka höyhenpuku on pääosin mustavalkoinen, pitkät koivet ovat keltaiset ja nokka punamusta. Selkä ja siipien peitinhöyhenet ovat ruskeat. Sukupuolet ovat samanvärisiä. == Esiintyminen == Eteläaasialainen laji, joka elää Irakista ja Iranista Intiaan ja Kaakkois-Aasiaan aina Malakan niemimaalle saakka. Lajinkanta on elinvoimainen. Pohjoisimmat Keski-Aasian populaatiot ovat muuttolintuja, valtaosa kannasta on paikkalintuja. Lajia ei ole tavattu Suomessa. == Elinympäristö == Monentyyppiset avomaat vesistöjen läheisyydessä. == Lisääntyminen == Pesä on avoimesti maassa. Munia on tavallisesti 4, usein 3, joskus 2. Molemmat emot hautovat. Poikaset ovat pesäpakoisia. == Ravinto == Maassa elävät hyönteiset ja etupäässä kovakuoriaiset, sekä myös muut pienet selkärangattomat. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. ISBN 0-19-857506-8 * Haryana online === Viitteet === Luokka:Hyypät
Bunny Bleu

Bunny Bleu (s. 1. kesäkuuta 1964) on yhdysvaltalainen pornonäyttelijä. Hän aloitti pornoalalla 1983 työskennellen niin kutsuttuna flufferina, eli henkilönä, joka esimerkiksi suuseksillä valmistelee miesnäyttelijän kohtausta varten. Myöhemmin hän sai rooleja elokuvista tunnettujen pornonäyttelijöiden Traci Lordsin ja Christy Canyonin tähdittämissä elokuvissa. Hän piti urallaan tauon palaten alalle uudestaan 1990-luvulla hankittuaan silikonirinnat. Bunny Bleu oli jonkin aikaa naimisissa Lowell Smithin kanssa mutta on sittemmin eronnut. Bunny Bleu on saanut uransa johdosta paikan AVN:n Hall of Famesta. ==Lähteet== Luokka:Yhdysvaltalaiset pornonäyttelijät Luokka:Vuonna 1964 syntyneet Luokka:Elävät henkilöt
Robert Kahn

Robert Kahn voi tarkoittaa ainakin seuraavia: * Robert Kahn (1865–1951), saksalainen säveltäjä * Robert E. ”Bob” Kahn (s. 1938), tietotekniikan asiantuntija, joka tunnetaan yhtenä internetin kehittäjistä * Robert Kahn eli Bob Kane (1915–1998), Batmanin luojana tunnettu yhdysvaltalainen sarjakuvataiteilija. == Katso myös == * Robert Kane
Aleksandr Romankov

Aleksandr Anatoljevitš Romankov (, s. 7. marraskuuta 1953) on entinen Neuvostoliittoa edustanut miekkailija ja olympiavoittaja. Hänen aseenaan oli floretti. Aleksandr Romankov saavutti florettimiekkailussa viisi olympiamitalia. Kultamitalin hän voitti joukkuekilpailussa Soulissa 1988. Henkilökohtaisen maailmanmestaruuden hän voitti ennätykselliset viisi kertaa. ==Saavutukset== ===Olympialaisissa=== * Kultaa floretin joukkuekilpailussa 1988 * Hopeaa floretin henkilökohtaisessa kilpailussa 1976 * Hopeaa floretin joukkuekilpailussa 1980 * Pronssia floretin henkilökohtaisessa kilpailussa 1980 ja 1988 ===MM-kilpailuissa=== * MM-kultaa floretin henkilökohtaisessa kilpailussa 1974, 1977, 1979, 1982 ja 1983 * MM-kultaa floretin joukkuekilpailussa 1974, 1979, 1981, 1982 ja 1989 * MM-hopeaa floretin henkilökohtaisessa kilpailussa 1970 ja 1978 * MM-pronssia floretin henkilökohtaisessa kilpailussa 1971 ==Lähteet== * * * sports123.com: miekkailun arvokisatilastoja Luokka:Neuvostoliittolaiset miekkailijat Luokka:Neuvostoliittolaiset olympiavoittajat Luokka:Vuonna 1953 syntyneet Luokka:Elävät henkilöt
Simpauttaja (elokuva)

Simpauttaja on suomalainen Veikko Kerttulan ohjaama vuonna 1975 valmistunut televisioelokuva, joka perustuu Heikki Turusen samannimiseen romaaniin. Kerttula sai ohjauksestaan Jussi-palkinnon. ==Esitysajat== Simpauttaja esitettiin televisiossa ensi kerran 17.2.1975 Mainostelevisiossa, joka myös tuotti elokuvan. Sen jälkeen elokuva on esitetty uusintana vuosina 1976, 1981, 1985, 1995 ja 2000. Viimeisimmällä television esityskerralla vuonna 2000 Simpauttaja esitettiin kolmessa osassa. Ensimmäinen ja toinen osa esitettiin lauantaina 15. tammikuuta 2000. Ensimmäisen ja toisen osan välissä esitettiin Kymmenen uutiset ja Tulosruutu. Kolmas osa esitettiin lauantaina 22. tammikuuta 2000. ==Julkaisut== Finnkino julkaisi elokuvan DVD-formaatissa 21. elokuuta 2009. Vuonna 2003 Yle Tallennemyynti julkaisi elokuvasta kirjastotallenteen VHS-kasettina. ==Näyttelijät== Imppa Ryynäsen rooliin näyttelijä Pekka Rädyn valitsi ohjaaja Veikko Kerttula. Elokuvan kuvausten aikaan Räty oli opiskelemassa näyttelijäksi Tampereen teatterikoulussa. Ohjaaja Kerttula etsi elokuvaan Pohjois-Karjalan murretta puhuvaa miestä. Alussa Räty kieltäytyi osallistumasta elokuvan tekoon, mutta ohjaaja Kerttula sai lopulta hänet ylipuhuttua. Simpauttajan roolia esittänyt Ahti Kuoppala on kuvaillut suoritustaan "onnenpotkuksi, jota ilman olisi paljon köyhempi myös kokemuksellisesti.". Kuoppala on kuvaillut Kuuno Taivaista esittänyttä Esko Hukkasta, että elokuvan teon aikaan hänen kanssaan oli helppo työskennellä, ja että "hän oli mies parhaimmasta päästä". ==Vastaanotto== Veikko Kerttula sai Simpauttajan ohjauksesta Jussi-palkinnon. Helsingin Sanomien Jukka Kajava muisteli Simpauttajan uusintaesityksen alla uudenvuodenaattona 1994, miten 20 vuotta aiemmin Heikki Turusen tekstistä dramatisoitu elämänolojen ankeus ja tasa-arvon puute osui hyvin ajan henkeen. ”Suomalaisten kehitysalueiden syrjäkylämentaliteetti sekä annettujen mahdollisuuksien minimaalisuus lähetettiin suuren yleisön tietoisuuteen väkevästi ja pätevästi.” Kajava kirjoitti elokuvan olevan pienine virheineenkin television laatuhistoriaa. ==Lähteet== Luokka:Suomalaiset romaaneihin perustuvat elokuvat Luokka:Suomalaiset televisioelokuvat Luokka:Vuoden 1975 suomalaiset elokuvat Luokka:Suomalaiset komediaelokuvat Luokka:Jussi-palkitut elokuvat
Louise Frevert

Louise Frevert (s. 31. toukokuuta 1953 Frederiksberg, Tanska) on tanskalainen Tanskan kansanpuolueen ja Keskustademokraattien parlamentaarikko ja entinen pornonäyttelijä. Ennen siirtymistään politiikkaan hän esitti itämaista tanssia ja esiintyi tanskalaisen pornotuottajan Color Climaxin elokuvissa. Frevert on avoin lesbo ja on aviossa naisen kanssa. Vuonna 2005 Frevertin nettisivuilla oli muslimimiehiä halventavaa aineistoa, joka herätti huomiota joukkotiedotusvälineiden ja viranomaisten keskuudessa. ==Lähteet== ==Aiheesta muualla== * * B.T. – Louise Frevertin aiemman pornouran käsittelyä lehdessä Luokka:Tanskalaiset pornonäyttelijät Luokka:Tanskalaiset poliitikot Luokka:Vuonna 1953 syntyneet Luokka:Tanskan kansanpuolue Luokka:Elävät henkilöt
Pandion

Pandion viittaa seuraaviin asioihin ;Kreikkalainen mytologia Pandion () oli useamman eri hahmon nimi kreikkalaisessa mytologiassa: * Pandion I, Ateenan myyttinen kuningas ja Erikhtheuksen poika * Pandion II, Ateenan myyttinen kuningas ja Kekrops II:n poika * Pandion, Aigyptoksen ja Gorgon poikaApollodoros, Bibliotheke ('Kirjasto') 2.1.5 (engl. käännös) * Pandion, Fineuksen ja Kleopatran poikaApollodoros, Bibliotheke ('Kirjasto') 3.15.3 (engl. käännös) * Pandion, Erikhthonioksen poikaPausanias: Periegesis tes Hellados ('Kreikan kuvaus') 1.5.3 (engl. käännös) ;Muut merkitykset * Pandion, kalasääsken suvun nimi * M/T Pandion, kemikaalitankkeri == Lähteet ==
Jakov Rylski

Jakov Anufrijevitš Rylski (, 25. lokakuuta 1928 – 9. joulukuuta 1999) oli Neuvostoliittoa edustanut miekkailija ja olympiavoittaja. Hänen aseenaan oli säilä. Jakov Rylski saavutti säilämiekkailun joukkuekilpailussa kaksi olympiamitalia: pronssia Melbournessa 1956 ja kultaa Tokiossa 1964. Henkilökohtaisessa kilpailussa hän sijoittui kahdeksanneksi Roomassa 1960 ja neljänneksi Tokiossa 1964. Henkilökohtaisen maailmanmestaruuden Rylski voitti kolme kertaa. ==Saavutukset== * Olympiakultaa säilän joukkuekilpailussa 1964 * Olympiapronssia säilän joukkuekilpailussa 1956 * MM-kultaa säilän henkilökohtaisessa kilpailussa 1958, 1961 ja 1963 * MM-kultaa säilän joukkuekilpailussa 1965 ==Lähteet== * * * * * sports123.com: miekkailun arvokisatilastoja Luokka:Neuvostoliittolaiset miekkailijat Luokka:Neuvostoliittolaiset olympiavoittajat Luokka:Vuonna 1928 syntyneet Luokka:Vuonna 1999 kuolleet
Geenipyssy

Geenipyssy tai geenitykki on geeninsiirrossa käytettävä laite, jolla siirrettävä geeni mekaanisesti "ammutaan" soluun. "Ammuksena" on makrokantaja, joka kiihtyy ja pysähtyy nopeasti. Tällöin makrokantajan sisältämät mikrokantajat irtoavat ja tunkeutuvat soluihin. Mikrokantajat ovat siirrettävällä geenillä päällystettyjä kulta- tai volframihiukkasia. Ampumisen jälkeen siirrettävän geenin toivotaan liittyvän kohdesolun tuman DNA:han. Liittyminen tapahtuu harvoin. "Ammuksena" voidaan käyttää myös pelkkiä mikrokantajia. Geenipyssyjä käytetään etenkin yksisirkkaisten kasvien geeninsiirtoon, sillä tavalliset vektorit eivät sovellu siihen. == Lähteet == * Luokka:Molekyyligenetiikka
Ken Daneyko

Ken Daneyko (synt. 17. huhtikuuta 1964 Windsor, Ontario) on pelaajauransa lopettanut ammattijääkiekkoilija. Hän pelasi puolustajana koko uransa New Jersey Devils -joukkueessa NHL:ssä. ==Ura== Ukrainalaistaustaiseen perheeseen syntynyt Daneyko aloitti uransa Yorkton Terriersissä SJHL:ssä 1979. Seuraavaksi kaudeksi hän siirtyi WHL:ään, ensin Great Falls Americansiin ja sitten Spokane Flyersiin. Hyvät esitykset johtivat siihen, että hänet varattiin NHL:n varaustilaisuudessa numerolla 18 New Jersey Devilsiin vuonna 1982. Daneykon ensimmäinen kausi NHL:ssä kului poukkoillessa NHL:n ja WHL:n välillä. Kaksi seuraavaa puolestaan farmijoukkueen Maine Marinersin ja Devilsin kokoonpanojen välillä. Daneykon läpimurtokausi oli 1985–86, jonka jälkeen hän pysyi Devilsin kokoonpanossa uransa loppuun asti. Daneyko tuli tunnetuksi etenkin puolustavana puolustajana, joka ei kaihtanut rajuja otteita ja uhrauksia. Mm. hän menetti etuhampaansa syöksyessään kiekon eteen. Hän oli fanien suosikki ja hänen harva hymynsä oli laajalti tunnettu. Fanit nimesivät hänet "Mr. Deviliksi", sillä hän pysyi koko uransa joukkueessa. Urallaan Daneyko onnistui samaan yli 2500 rangaistusminuuttia, ja vaikkei hän ollutkaan pisteitä tekevä puolustaja, sai hän paljolti peliaikaa. Devils jäädytti Daneykon pelinumeron nro. 3:n vuonna 2006. 1990-luvun lopussa Daneyko kärsi alkoholismista, mutta GM Lou Lamoriello ei suostunut erottamaan häntä, vaan määräsi hänet vieroitukseen. Daneyko pääsi eroon alkoholista, ja pelasi joka ottelun vuoden 2000 pudotuspeleissä voittaen Bill Masterton Memorial Trophyn. Scott Stevensin kanssa Daneyko oli voittamassa Devilsille Stanley Cupin kolmesti: 1994–95, 1999–00 ja 2002–03. Daneyko lopetti uransa kolmanteen Stanley Cup -voittoon. Nykyään Daneyko toimii kommentaattorina ja ammattilaisanalyytikkona MSG+ -tv-kanavalle Devilsin otteluiden erätauoilla. == Lähteet == ==Aiheesta muualla== * Luokka:Kanadalaiset jääkiekkoilijat Luokka:Bill Masterton Memorial Trophy -voittajat Luokka:New Jersey Devilsin varaamat pelaajat Luokka:Vuonna 1964 syntyneet Luokka:Elävät henkilöt
Tonetti

Tonetti on okariinan lähisukulainen, 1940–1950-luvulla Yhdysvalloissa suosittu muovista valettu puhallinsoitin. Tonetissa on 8 sormiaukkoa, joilla voidaan tuottaa nooni. Otavan iso musiikkitietosanakirja ==Lähteet== * === Lähdeviitteet === Luokka:Astiahuilut
Aleksei Nikantšikov

Aleksei Vladimirovitš Nikantšikov (, 30. heinäkuuta 1940 – 28. tammikuuta 1972) oli Neuvostoliittoa edustanut miekkailija ja olympiamitalisti. Hänen aseenaan oli kalpa. Aleksei Nikantšikov saavutti kalpamiekkailun joukkuekilpailussa hopeaa Méxicossa 1968. Hän osallistui myös Tokion 1964 olympialaisiin, joissa Neuvostoliiton kalpajoukkue sijoittui seitsemänneksi. Henkilökohtaisen maailmanmestaruuden Nikantšikov voitti kolme kertaa. ==Saavutukset== * Olympiahopeaa kalvan joukkuekilpailussa 1968 * MM-kultaa kalvan henkilökohtaisessa kilpailussa 1966, 1967 ja 1970 * MM-kultaa kalvan joukkuekilpailussa 1967 ja 1969 * MM-hopeaa kalvan henkilökohtaisessa kilpailussa 1969 ==Lähteet== * * * * * sports123.com: miekkailun arvokisatilastoja Luokka:Neuvostoliittolaiset miekkailijat Luokka:Neuvostoliittolaiset olympiamitalistit Luokka:Vuonna 1940 syntyneet Luokka:Vuonna 1972 kuolleet
Nathaniel Bar-Jonah

David Paul Brown eli vuodesta 1991 Nathaniel Benjamin Levi Bar-Jonah (15. helmikuuta 1957 – 13. huhtikuuta 2008) oli yhdysvaltalainen rikollinen, joka syntyi Worcesterissa, Massachusettsissa, ja oli kuollessaan istumassa Montanan osavaltiossa 130 vuoden tuomiotaan. Bar-Jonahin rikoshistoria alkaa jo 1970-luvulta. Vuonna 1974 hän esiintyi poliisina 8-vuotiaalle pojalle ja hyväksikäytti tämän. Hän on maansa pahamaineisimpia lasten hyväksikäyttäjiä ja kohdistanut äärimmäisen väkivaltaisia seksuaalirikoksia sekä tyttöihin että poikiin. Bar-Jonahin uuden pidätyksen yhteydessä vuonna 1999 hänen kotoaan löytyi varsin raskauttavana pidettyä aineistoa, kuten pienten lasten kuvia. Poliisi epäili häntä 6. helmikuuta 1996 kadonneen 10-vuotiaan Zachary Ramsayn murhasta, mutta syytteistä luovuttiin, sillä äiti uskoi vakaavasti poikansa olevan yhä elossa.http://www.mayhem.net/Crime/bar-jonah.html Bar-Jonah väitettiin myös paloitelleen ruumiin; hänen väitettiin lisäksi olleen ihmissyöjä, sillä hänen hallustaan löytyi hänen kirjoittamiaan reseptejä ihmislihasta tehtäville ruoille. Hänelle oli alun perin tarkoitus hakea kuolemantuomiotahttp://www.mansonfamilypicnic.com/barjonah.htm , mutta rangaistusta lievensi syytteiden muuttaminen hieman vähemmän raskaiksi. Hänet osoitettiin lopulta syylliseksi vapaudenriistoihin, törkeisiin pahoinpitelyihin ja seksuaalisiin hyväksikäyttöihin, ja hänen 130-vuotinen tuomionsa pysyi muuttumattomana valituksen yhteydessä vuonna 2004. 51-vuotiaan Bar-Jonahin kuolemasta ilmoitettiin huhtikuussa 2008. == Lähteet == Bar-Jonah, Nathaniel Bar-Jonah, Nathaniel Bar-Jonah, Nathaniel
Banksin niemimaa

Banksin niemimaa on Uuden-Seelannin Eteläsaaren itärannikolla Tyynenmereen työntyvä, pallomaisen muotoinen maa-alue. Sen pinta-ala on hieman yli 1 000 km². Vuodesta 1989 aina 6. marraskuuta 2006 Banksin niemimaa muodosti oman Banksin niemimaan hallinnollisen alueen, joka 2006 yhdistettiin Christchurchin kaupungin hallinnolliseen alueeseen. == Maantiede == Banksin niemimaata ympäröi pohjoisessa, idässä ja etelässä Tyyni valtameri. Geologisesti Banksin niemimaa koostuu kahden kilpitulivuoren, Lytteltonin ja Akaroan jäänteistä. Tuliperäisen toiminnan seurauksena nämä kaksi tulivuorta nostivat mereen erillisen saaren n. 8 miljoonaa vuotta sitten mioseenikaudella. Vuorten huiput kohosivat jopa 1 500 metrin korkeuteen. Entisten tulivuorten suurimmista kraattereista muodostuivat nykyiset Lytteltonin ja Akaroan lahdet. Etelä- Alppien eroosio puolestaan synnytti Canterburyn tasangon, joka yhdistää Banksin niemimaan Etelä-Saareen. == Alueen historiaa == Löytöretkeilijä James Cook sai ensimmäisenä eurooppalaisena niemimaan näköpiiriinsä vuonna 1769 ensimmäisellä maailmanympäripurjehduksellaan ja nimesi sen Endeavour- aluksellaan matkustaneen luonnontutkijan Joseph Banksin mukaan. Cook luuli tuolloin maa-aluetta virheellisesti saareksi, koska ei pystynyt näkemään matalaa Canterburyn tasankoa, joka liittää sen osaksi Eteläsaarta. 1830-luvulla tultaessa Banksin niemimaasta oli muodostunut eurooppalaisten valaanpyynnin keskus. Eurooppalaisten vaikutusvallan kasvaessa maoriväestön määrä romahti. Syinä tähän olivat eurooppalaisten mukanaan tuomat sairaudet sekä tuliaseet, joiden käyttöönotto kasvatti heimojen välisissä sodissa kaatuneiden määrää. Luokka:Niemimaat Luokka:Uuden-Seelannin maantiede
Maria Wetterstrand

Ingrid Maria Wetterstrand (s. 2. lokakuuta 1973 Eskilstuna, Ruotsi) on ruotsalainen poliitikko ja yhteiskuntavaikuttaja. Hän oli Ruotsin vihreiden (Miljöpartiet de Gröna) kansanedustaja vuosina 2001–2011 ja toinen puheenjohtaja yhdessä Peter Erikssonin kanssa vuosina 2002–2011. Wetterstrand liittyi puolueeseen vuoden 1988 eduskuntavaalien jälkeen, ja perusti vihreiden nuorten paikallisjärjestön kotipaikkakunnalleen Eskilstunaan. Vuosina 1996–1999 hän toimi valtakunnallisen Grön Ungdomin puheenjohtajana. Wetterstrand on valmistunut biologiksi Göteborgin yliopistosta. Maria Wetterstrand oli naimisissa Suomen vihreiden entisen puheenjohtajan, europarlamentaarikko Ville Niinistön kanssa 2004–2012. Heillä on kaksi lasta: vuonna 2004 syntynyt poika ja vuonna 2007 syntynyt tyttö. Wetterstrand on suomalaisen Miltton-konsulttitoimiston tytäryhtiön Miltton Europen toimitusjohtaja. Hän toimi aikaisemmin Miltton Purposen johtajana. == Lähteet == == Aiheesta muualla == * Maria Wetterstrandin kotisivut * Maria Wetterstrandin blogi Luokka:Ympäristöpuolue vihreiden poliitikot Luokka:Ruotsin puolueiden puheenjohtajat Luokka:Vuonna 1973 syntyneet Luokka:Elävät henkilöt
Clive Donner

Clive Donner (21. tammikuuta 1926 Lontoo – 6. syyskuuta 2010) oli brittiläinen televisio- ja elokuvaohjaaja. Donnerin ura elokuvien parissa alkoi leikkaajan apulaisena ja sitten leikkaajana. 1950-luvulla hän ohjasi joitakin televisiosarjojen jaksoja sekä pienen budjetin elokuvia Pinewood-studioilla. Innovatiivisen ohjaajan maineen Donner sai 1960-luvun alkupuolen elokuvillaan Caretaker – Kuokkavieras (1963) ja Ainoastaan parasta (1964). Caretaker – kuokkavieraasta hänet palkittiin Berliinin elokuvajuhlien Hopeisella karhulla, ja elokuva oli ehdolla myös Kultaisen karhun saajaksi. Donnerin ensimmäinen Hollywood-tuotanto, komediaelokuva Hei Pussycat (1965), oli kaupallinen menestys. Vuoden 1969 historiallista draamaa Veriset kilvet pidettiin kuitenkin katastrofaalisen huonona, ja Donnerin elokuvaura hiipui. 1970–1980-luvuilla hän työskenteli mainoselokuvien, teatterin ja erityisesti television parissa. Hänen televisiouransa parhaiksi tuotoksiksi elokuvakriitikko Pertti Avola mainitsee Dickens-filmatisoinnit Oliver Twist (1982) ja A Christmas Carol (1984) sekä trillerin Rogue Male (1976). Donner oli naimisissa Jocelyn Rickardsin kanssa vuodesta 1968 tämän kuolemaan 7. heinäkuuta 2005. == Filmografia == === Ohjaajana === * Salakätkö (The Secret Place, 1957) * Heart of a Child (1958) * Marriage of Convenience (1960) * The Sinister Man (1961) * Kapinoivat nahkatakit (Some People, 1962) * Caretaker – kuokkavieras (The Caretaker, 1963) * Ainoastaan parasta (Nothing But the Best, 1964) * Hei Pussycat (What’s New Pussycat, 1965) * Yritä kerran minun vaimoni kanssa (Luv, 1967) * ...kuin kissa kuumaa puuroa (Here We Go Round the Mulberry Bush, 1968) * Veriset kilvet (Alfred the Great, 1969) * Vampira – pimu hampaissa! (Vampira, 1975) * Spectre (1977) * Ihmismetsästys (Rogue Male, 1977) * The Three Hostages (1977) * Bagdadin varas (The Thief of Baghdad, 1978) * Alaston pommi (The Nude Bomb, 1980) * Charlie Chan ja lohikäärmekuningattaren kirous (Charlie Chan and the Curse of the Dragon Queen, 1981) * Oliver Twist (1982) * The Scarlet Pimpernel (1982) * Korkein panoksin (To Catch a King, 1984) * A Christmas Carol (1984) * Arthur the King (1985) * Dead Man’s Folly (1986) * Babes in Toyland (1986) * Stealing Heaven (1988) * Not a Penny More, Not a Penny Less (1990) * Kauhu väijyy luokkakokousta (Terror Stalks the Class Reunion, 1992) === Leikkaajana === * On Approval (1944) * Kohtalon miehiä (The Way Ahead, 1944) * Kielletty ystävyys (The Passionate Friends, 1949) * Ei syyllinen – eikä syytön (Madeleine, 1950) * Pandora ja Lentävä hollantilainen (Pandora and the Flying Dutchman, 1951) * Saiturin Joulu (Scrooge, 1951) * Sepä vasta mies! (The Card, 1952) * Tavataan illalla (Meet Me Tonight, 1952) * Vauhtihirmut valloillaan (Genevieve, 1953) * Miljoonan punnan seteli (The Million Pound Note, 1954) * Purppuratasanko (The Purple Plain, 1954) * Pennittömänä Berliinissä (I Am a Camera, 1955) == Lähteet == == Aiheesta muualla == * * Luokka:Brittiläiset elokuvaohjaajat Luokka:Vuonna 1926 syntyneet Luokka:Vuonna 2010 kuolleet
Grigori Kriss

Grigori Jakovlevitš Kriss (, s. 24. joulukuuta 1940 Kiova) on entinen Neuvostoliittoa edustanut miekkailija ja olympiavoittaja. Hänen aseenaan oli kalpa. Grigori Kriss voitti kalpamiekkailussa olympiakultaa Tokiossa 1964. Joukkuekilpailussa Neuvostoliitto jäi seitsemänneksi. Méxicon 1968 olympialaisissa Kriss sai hopeaa niin henkilökohtaisessa kilpailussa kuin joukkuekilpailussakin. Münchenin 1972 olympialaisissa hän sai pronssia joukkuekilpailussa. Henkilökohtaisen maailmanmestaruuden Kriss voitti vuonna 1971 Wienin MM-kilpailuissa. ==Saavutukset== * Olympiakultaa kalvan henkilökohtaisessa kilpailussa 1964 * Olympiahopeaa kalvan henkilökohtaisessa kilpailussa 1968 * Olympiahopeaa kalvan joukkuekilpailussa 1968 * Olympiapronssia kalvan joukkuekilpailussa 1972 * MM-kultaa kalvan henkilökohtaisessa kilpailussa 1971 * MM-hopeaa kalvan henkilökohtaisessa kilpailussa 1967 ==Lähteet== * * * * * sports123.com: miekkailun arvokisatilastoja Luokka:Neuvostoliittolaiset miekkailijat Luokka:Neuvostoliittolaiset olympiavoittajat Luokka:Vuonna 1940 syntyneet Luokka:Elävät henkilöt
Got Talent

Got Talent on tositelevisioformaatti, jota on esitetty useassa eri maassa, muun muassa Yhdysvalloissa, Ranskassa, Britanniassa, Portugalissa, Kreikassa, Belgiassa, Suomessa, Venäjällä ja Ruotsissa. Ohjelman ideana on etsiä lahjakkainta ja lupaavinta viihdekykyä. Ohjelmaan hakee niin akrobaatteja, taikureita, muusikkoja, stand up -koomikkoja kuin tanssijoitakin. Talent toimii kuten muutkin samantyyppiset kilpailuohjelmat, esimerkiksi Idols ja Tanssi jos osaat. Esikarsinnan läpäisevät jatkavat eteenpäin kohti finaalia ja voittoa. Esikarsinnassa raatina toimii puolueeton tuomaristo, ja loppupeleissä katsojilla on mahdollisuus äänestää oma suosikkinsa. ==Eri maiden versioita== * America’s Got Talent, Yhdysvallat * Britain’s Got Talent, Britannia * Talent Suomi, Suomi Luokka:Kykyjenetsintäohjelmat
Bruno Habārovs

Bruno Habārovs (30. huhtikuuta 1939 Riika – 29. elokuuta 1994 Riika) oli latvialainen, Neuvostoliittoa edustanut miekkailija ja olympiamitalisti. Hänen aseenaan oli kalpa. Bruno Habārovs voitti kalpamiekkailun henkilökohtaisen maailmanmestaruuden Budapestissa 1959. Seuraavana vuonna Rooman olympialaisissa hän saavutti pronssia niin henkilökohtaisessa kilpailussa kuin joukkuekilpailussakin. Hän osallistui vielä Tokion 1964 olympialaisiin mutta ilman suurempaa menestystä. ==Saavutukset== * Olympiapronssia kalvan henkilökohtaisessa kilpailussa 1960 * Olympiapronssia kalvan joukkuekilpailussa 1960 * MM-kultaa kalvan henkilökohtaisessa kilpailussa 1959 ==Lähteet== * * * * sports123.com: miekkailun arvokisatilastoja ===Viitteet=== Luokka:Neuvostoliittolaiset miekkailijat Luokka:Neuvostoliittolaiset olympiamitalistit Luokka:Vuonna 1939 syntyneet Luokka:Vuonna 1994 kuolleet
Troff

Troff on tekstinmuotoiluohjelmisto, joka on alun perin kehitetty AT&T;:llä Unix-käyttöjärjestelmälle. troff- ja nroff-ohjelmat kehitti Joe Ossanna, jonka jälkeen Brian Kernighan jatkoi. Ossanna kirjoitti alkuperäisen toteutuksen assemblyllä noin vuonna 1973 ja se kirjoitettiin uusiksi C-kielellä noin vuonna 1975. troff on suunniteltu tekstille ja sisältää myös ominaisuudet, joita tarvitaan matematiikalle. == Ominaisuuksia == Troffin syöttökieli on täysin ohjelmoitavissa. Taulukoiden, kaavioiden ja matemaattisten kaavojen tuottamisen helpottamista varten on erillisiä esikääntäjiä. Troffin ohjaukseen käytetään tekstitiedostoa, jota voi muokata, käsitellä ja säilyttää käyttäjän valitsemilla työkaluilla. Eri käyttötarkoituksia varten on kehitetty erilaisia laajoja makropaketteja. Tyypillinen troff-toteutus sisältää me-makrot tieteellisten tutkimusjulkaisujen tuottamista varten, man-makrot Unixin manuaalisivujen tuottamiseen sekä ms- ja mm-makrot kirjeitä, kirjoja, muistioita ja raportteja varten. == Esikääntäjät == Troffin kehittyessä todettiin, ettei kaikkea voida tehdä helposti pelkällä troff-kielellä. Tämän takia alettiin kehittää esikääntäjiä. Ne muuttavat tietyntyyppisiä osia dokumentista troff-syötteeksi kelpaavaan muotoon. Esikääntäjät toimivat Unix- maailman filosofian mukaisesti, eli yksittäisen tehtävän hyvin suorittavan ohjelman tuloste sopii toisen ohjelman syötteeksi. Esikääntäjiä ovat mm. * eqn (engl. equation), joka mahdollistaa matemaattisten kaavojen syöttämisen paljon helpommassa ja havainnollisemmassa muodossa * tbl muotoilee taulukoita (tables). * refer (ja samantyylinen bib) muotoilee lainauksia lainaustietokannan mukaan * pic ja ideal kaavioiden kuvaamiseen * grap, joka tuottaa kuvaajien tai kaavioiden määritelmistä ohjauskieltä picille. == Toteutuksia == *groff on GNU-projektin vapaa toteutus (troff ja nroff). *unroff on laajennettava, Scheme-kielellä toteutettu korvaava järjestelmä. *Heirloom troff perustuu OpenSolariksen troff-koodiin. Se sisältää lukuisia laajennuksia ja on myös groff-yhteensopiva. == Lähteet == == Aiheesta muualla == * The Text Processor for Typesetters * GNU troff (groff) — a GNU project * troff(1) - Linux man page Luokka:Julkaisuohjelmat Luokka:Unix-ohjelmat Luokka:Matemaattiset merkintäkielet